Document ID: /fineweb-2-swissfilter-quality_10-filterrobots/filtered/05600.jsonl.gz/14

Mesec pravi trigon sa Neptunom, konjunkciju sa Suncem i ulazi u fazu Mladog Meseca i prvu četvrt.
Oslonite se na intuiciju u nalaženju rešenja za aktuelne situacije na poslu ili u odnosima sa drugima. Imaćete dobar osećaj za konstruktivne poteze koji će vam doneti napredak ili dobitak. Bićete snalažljivi i prilagodljivi u odnosu na ono što vam se bude dešavalo u nastojanju da ispunite svoje poslovne i druge planove i u obavljanju svakodnevnih obaveza i zadataka.
Osećaćete se opuštenije i lakše ćete se snalaziti u odnosima. Prema drugima ćete ispoljavati ljubaznost i predusretljivost. U odnosima sa voljenom osobom počećete da ispravljate nešto što vam je u proteklom periodu pravilo teškoće. Nešto što ste propustili u prošlosti, gde ste načinili grešku u ophođenju prema partneru, nastojaćete da na neki način nadoknadite i potrudićete se da vaša emotivna veza bude funkcionalnija i bolja.
Vaše kreativne sposobnosti će biti pojačane i umećete da osmislite kako da svog partnera usrećite i kako da oboje uživate u intimnim trenucima. Svoju maštovitost možete iskoristiti i na poslu ako vam to vaš posao dopušta.